b'\n_START_ARTICLE_\nPeter Lines\n_START_SECTION_\nKariera\n_START_PARAGRAPH_\nLines \xc5\xbeivi v Leedsu. Trenira v snooker centru Northern Snooker Centre v Leedsu. _NEWLINE_Lines se je kvalificiral za Svetovno prvenstvo 1998, na katerem je ustvaril tudi niz 141 to\xc4\x8dk, kar je bil najvi\xc5\xa1ji niz katerega od novincev na prvenstvu, obenem pa je za 2 to\xc4\x8dki zgre\xc5\xa1il najvi\xc5\xa1ji niz turnirja in s tem nagrado 19.000 \xc2\xa3. V prvem krogu je sicer izpadel proti Johnu Parrottu. Na jakostnih turnirjih je bil najvi\xc5\xa1je leta 1999 na turnirju China International, kjer je premagal Johna Higginsa z izidom 5-1 in nato \xc5\xa1e Petra Ebdona z izidom 5-4, nakar ga je z rezultatom 4-5 tesno premagal Brian Morgan. _NEWLINE_Potem ko je PIOS (Pontins International Open Series), serijo 8 turnirjev, kon\xc4\x8dal na skupnem drugem mestu v sezoni 2007/08, si je zagotovil mesto v svetovni karavani za sezono 2008/09. Slednja je bila zanj povsem solidna, saj je na vsakem turnirju dobil vsaj svoj uvodni dvoboj, s \xc4\x8dimer je ubranil svoje mesto med elito. Prav tako je v tej sezoni osvojil Pontinsov turnir Pro-Am v Prestatynu. _NEWLINE_Decembra 2009 se je Lines uvrstil na glavni del jakostnega turnirja UK Championship 2009, potem ko je v zadnjem krogu kvalifikacij premagal Nigela Bonda z 9-6. Na glavnem turnirju je v prvem krogu porazil Marca Fuja z 9-3 in si v drugem krogu dodal \xc5\xa1e skalp Marka Williamsa, od katerega je bil bolj\xc5\xa1i z 9-8. V \xc4\x8detrtfinalu se je pomeril s Stephenom Maguirejem, a izpadel z izidom 5-9._NEWLINE_Petrov sin Oliver je trenutni angle\xc5\xa1ki prvak v snookerju do 14 let.'